Ek het hierdie outjie in 'n tuin hier in Hartenbos gekry. Pootjies en al is hy 'n rapsie groter as my duimnael. Ek sal hom more meer volledig probeer wys, lyfie en al, maar met sy groen pootjies lyk hy nogal vir my na 'n gevaarlike knapie. Asseblief Riaan, vertel ons meer. (Hennie, Donderdae is doodreg)
Hi Johan, ek is seker dit is 'n Silver vleispinnekop. Hulle is nie giftig nie (wel nie vir die mens nie)
Dis 'n ongewone spinnekoppie - ek dink nie ons het hom al op FS gesien nie. As ek na sy mond kyk, stem ek saam - mens moet lig loop vir hom. Dis 'n pragtige foto wat jy baie goed uitgevoer het. Mooi eenvoud, kontras, balans en kleure. Goed gedoen!